༄༅། །སྦྱིན་སྲེག་ལག་ལེན་བཞུགས། ཀྲྀཥྞ་ཨཱ་ཙརྻས་
མཛད་པའི་སྦྱིན་སྲེག་གི་ཆོ་ག་ལ་འདི་ལྟར་གོ་བར་བྱ་སྟེ། གང་ཟག་གི་བློའི་བྱེ་བྲག་གིས་ཆོ་ག་རྒྱས་འབྲིང་བསྡུས་པ་གསུམ་དུ་ཤེས་པར་བྱ། རྒྱས་པ་ལ་ཡང་ལས་བཞིའི་བྱེ་བྲག་གིས་ཐབ་ཁུང་བཞི་ཡིན་ཡང་ཞི་བ་ལྟ་བུ་གཅིག་གི་
30

আ
།དབང་དུ་བྱས་ནས། འདི་ལྟར་ཤེས་པར་བྱ་སྟེ། དེ་ཡང་ཐབ་ཁྲུ་གང་ལ་ཟབས་སུ་ཁྲུ་ཕྱེད་བརྐོ། ཁ་ཁྱེར་སོར་བཞི་དོར་བའི་ཕྱི་རོལ་ཏུ་རྒྱ་དང་དཔངས་སུ་སོར་བཞི་པའི་མུ་རན་བརྩིག དེའི་ཕྱི་རུ་
ལས་དང་མཐུན་པའི་ཁ་ཁྱེར་རྒྱར་སོར་བཞི་དང༌། དཔངས་སུ་སོར་གཉིས་པ་བྱ། དེའི་ཕྱི་རོལ་དུ་འཁོར་ལོ་གསུམ་སྒོ་ཚོགས་དུར་ཁྲོད་ཁོར་ཡུག་ཟླ་ཚེས་རྡོ་རྗེ་དང་བཅས་པ་བྲི་སྟེ་གཞན་དུ་རྒྱས་པར་བསྟན་ཡོད་པས་འདིར་མི་
སྤྲོའོ། །རྒྱས་པ་ནི་ཐབ་ལ་བཞི་སྒོ་བཞི་རྟ་བབས་མེད་པ་གསུང་སྟེ། རྟ་བབས་དང་བཅས་པའི་ཐིག་གདབ། ཕྱོགས་དང་ཚོན་གྱི་གོ་རིམ་ནི་དཀྱིལ་འཁོར་གྱི་ཆོ་ག་བཞིན་ནོ། །བུད་ཤིང་ཡང་ལས་དང་རྗེས་སུ་མཐུན་པར་ཞི་བ་ལ་འོ་
མ་ཅན་ལ་སོགས་པ་དང༌། ཡམ་ཤིང་ཡང་ཞི་བ་ལ་སོར་བཅུ་གཉིས་པ་ལ་སོགས་པའི་ཚད་དང་ལྡན་པར་བཤམ་མོ། །ལྷའི་རྣལ་འབྱོར་སྔོན་དུ་འགྲོ་བས་ཐབ་ཁུང་བྱིན་གྱིས་བརླབ་ཅིང༌། འཇིག་རྟེན་པའི་མེ་ལྷ་ཆོ་ག་གསུམ་གྱིས་
བསྐྱེད་ལ་དེའི་སྙིང་གར་པདྨ་འདབ་མ་བརྒྱད་པ་བསམ། དེའི་ལྟེ་བར་རཾ་ལས་མེ་གྲུ་གསུམ་གྱིས་མདུན་མར་ཧཱུྃ་ལས་རྡོ་རྗེ། གཡས་སུ་ཨོཾ་ལས་འཁོར་ལོ། གཡོན་དུ་ཨཱཿལས་པདྨ། དབུས་སུ་བཾ་ལས་ཆུའི་དཀྱིལ་འཁོར་གྱི་སྟེང་
དུ་ཕྱི་རོལ་གྱི་མེ་ལྷ་ཅི་འདྲ་བ་ཅིག་བསྐྱེད་ལ། དེ་ལ་ཡེ་ཤེས་པ་བཀུག་སྟེ་སེམས་དཔའ་སུམ་བརྩེགས་སུ་བྱས་ལ་དགང་བླུགས་ལ་སོགས་པ་ཕུལ་ཏེ་མཆོད་པའི་བར་བྱས་ལ། མེ་འབར་བའི་རྣམ་པར་བལྟས་ལ་འདས་པའི་མེ་ལྷ་

ཡང་སེམས་དཔའ་སུམ་བརྩེགས་སུ་བསྐྱེད་ལ་ཡེ་ཤེས་པ་བསྲེས་ཏེ། དབང་བསྐུར་ཞིང་རྒྱས་བཏབ་ལ། ཐུགས་ཀར་ཆོས་ཀྱི་ཡི་གེ་ལས་ལྷ་དྲུག་ཅུ་རྩ་གཉིས་ཀྱི་དཀྱིལ་འཁོར་བསྒོམ་སྟེ། དེ་ལ་བསྲེག་རྫས་དབུལ་བ་ལ། ཆོ་ག་
རྒྱས་པ་རང་ལ་ཡང་གསུམ་སྟེ། རྒྱས་པའི་རྒྱས་པ། རྒྱས་པའི་འབྲིང་། རྒྱས་པའི་བསྡུས་པའོ། །དེ་ལ་དང་པོ་རྒྱས་པའི་རྒྱས་པས་ལྟར་བསྲེག་རྫས་དབུལ་བ་ནི། དང་པོར་གཙོ་བོ་ཡབ་ཡུམ་ལ་དམིགས་ཏེ། ཡམ་ཤིང་ལྟ་བུ་
གཅིག་ལ་ཡང་། དང་པོར་ལྷའི་སྔགས་དབྱངས་སྐྱོང་ངམ། ཡི་གེ་བདུན་པའམ། ཕག་མོོའི་ཉེ་སྙིང་གང་ཡང་རུང་བ་གཅིག་དང་། རྫས་ཀྱི་སྔགས། ཨོྃ་བཛྲ་ཛྭ་ལཱ་ཡ་སྭཱ་ཧཱ། ཞེས་པ་དང༌། ལས་བསྒྲུབ་པའི་སྔགས། ཆེ་གེ་
མོའི་སྡིག་སྒྲིབ་དང༌། ནད་གདོན་ལ་སོགས་པ་ཐམས་ཅད་ཤཱནྟིཾ་ཀུ་རུ་སྭཱ་ཧཱ། ཞེས་བརྗོད་པ་སུམ་སྤེལ་མ་ཞེས་བྱ་བས་དབུལ། ཡང་མཆོད་པ་དང་བསྟོད་པ་དང༌། ཡི་གེེ་བརྒྱ་པས་ལྷག་ཆད་ཁ་བསྐང་བ་དང༌། འདོད་པའི་དོན་
ལ་གསོལ་བ་གདབ་པའི་བར་དུ་ཚང་བར་བྱ། ཡང་གཙོ་བོ་ཡབ་ཡུམ་ལ་དམིགས་ལ་མར་གྱི་གདང་བླུགས་ལ། ལྷ་སྔགས། རྫས་སྔགས། ལས་སྔགས་གསུམ་ཚང་བས་ཕུལ་ལ། ཡང་མཆོད་པ་དང་བསྟོད་པ་དང་ཡི་གེ་བརྒྱ་
པས་ལྷག་ཆད་སྦྱང་བ། རང་འདོད་པའི་དོན་ལ་གསོལ་བ་གདབ་པའི་བར་དུ་སྔར་བཞིན་བྱའོ། །དེ་བཞིན་དུ་ཏིལ་ལ་སོགས་པའི་རྫས་ཐམས་ཅད་ལ། སྔགས་སུམ་སྤེལ་དུ་བྱ་བ་དང༌། རྫས་རེ་རེ་ཞིང་ཕུལ་ཟིན་པ་ན། མཆོད་པ་
སྦྱིན་སྲེག་ཆོས་སྐོར་

བཅུ་བདུན་
আ
།དང་བསྟོད་པ་དང་ལྷག་ཆད་སྦྱང་བ་དང༌། འདོད་པའི་དོན་ལ་གསོལ་བ་གདབ་པ་རྣམས་བྱ་སྟེ། གཙོ་བོ་ཡབ་ཡུམ་ལ་རྫས་ཐམས་ཅད་ཚང་བ་གཅིག་དབུལ་ལོ། །དེ་བཞིན་དུ་མཁའ་འགྲོ་མ་ནས་
གཤིན་རྗེ་འཇོམས་མའི་བར་ལ། ལྷ་རེ་རེ་ཞིང་རྫས་དུ་ཡོད་པ་ལ་ལྷ་སྔགས། རྫས་སྔགས། ལས་སྔགས་གསུམ་ཚང་བར་བྱ་བ་དང༌། རྫས་རེ་རེ་ཞིང་རྫོགས་པ་ན། མཆོད་པ་དང༌། བསྟོད་པ་དང༌། ལྷག་ཆད་སྦྱང་བ་
དང༌། འདོད་པའི་དོན་ལ་གསོལ་བ་གདབ་པའི་བར་དུ་ཚང་བར་ཉམས་སུ་བླང་བ་ནི། རྒྱས་པའི་རྒྱས་པ་བསྲེག་རྫས་འབུལ་བའི་ལུགས་སོ། །རྒྱས་པའི་འབྲིང་ལྟར་ན། ལྷ་རེ་རེ་ལ། ལྷ་སྔགས་རྫས་སྔགས་ལས་སྔགས་གསུམ་
སྤེལ་ལ་རྫས་རྣམས་རྫོགས་པར་དབུལ། དེ་ནས་མཆོད་པ་དང་བསྟོད་པ་དང༌། ཡི་གེ་བརྒྱ་པས་ལྷག་ཆད་སྦྱང་བ་དང༌། འདོད་པའི་དོན་ལ་གསོལ་བ་གདབ་པ་ལ་སོགས་པ་ཐམས་ཅད་ཚང་བར་བྱ། མཁའ་འགྲོ་མ་ནས་གཤིན་རྗེ་
འཇོམས་མའི་བར་དུ་དེ་བཞིན་དུ་བྱ་སྟེ་རྒྱས་པའི་འབྲིང་དུ་བསྲེག་རྫས་འབུལ་བའི་ལུགས་སོ། །རྒྱས་པའི་བསྡུས་པ་ལྟར་ན། བཅོམ་ལྡན་འདས་ཀྱི་ཐུགས་ཀའི་ཧཱུྃ་ལ་དམིགས་ཏེ། བསྲེག་རྫས་དུ་ཡོད་པ་རྣམས་སོ་སོར་
དབུལ། དེའི་འབུལ་ལུགས་ནི། དང་པོར་ལྷའི་སྔགས། བར་དུ་རྫས་ཀྱི་སྔགས། ཐ་མར་ལས་སྒྲུབ་པའི་སྔགས་དང་བཅས་པས་རྫས་རྣམས་ལྷ་ཐམས་ཅད་ལ་རྫོགས་པ་རེ་དབུལ། རྫས་རེ་རེ་རྫོགས་པ་དང་སྤྱི་རུ་མཆོད་པ་དང་
33

སྦྱིན་སྲེག་ཆོས་སྐོར་
བསྟོད་པ་དང་ལྷག་ཆད་སྦྱང་བ་དང༌། འདོད་པའི་དོན་ལ་གསོལ་བ་གདབ་པ་རེ་རེ་བྱའོ། །མཐར་བཀྲ་ཤིས་དང༌། བསྔོ་བ་དང༌། སྨོན་ལམ་གདབ་པ་ནི་ཐམས་ཅད་རྫོགས་ན་གསུམ་ཀ་ལ་བྱའོ། །རྒྱས་པའི་བསྡས་པར་བསྲེག་
རྫས་འབུལ་བའི་ལུགས་སོ། །ཡང་འབྲིང་གི་ཐབ་ཁུང་ནི། ལས་དང་རྗེས་སུ་མཐུན་པའི་ཐབ་ཁུང་བྲི་བའམ། རྩིག་པ་ལ་སོགས་པ་གང་ཡང་རུང་བ་བྱ་སྟེ། དེ་ཡང་རེ་ཁས་བཅད་པ་ཙམ་ལས་ཞིབ་ཏུ་བྲི་བ་ནི་མེད་དོ། །བསྲེག་
རྫས་འབུལ་བ་ཡང་ལུགས་གསུམ་དུ་འགྱུར་ཏེ། འབྲིང་གི་རྒྱས་པ་དང༌། འབྲིང་གི་བསྡུས་པའོ། །དང་པོ་ནི་བསྲེག་རྫས་འབུལ་བ་ན་ལྷ་རྣམས་ཚན་པ་ལྔར་བྱས་ཏེ། དང་པོར་བདེ་ཆེན་གྱི་འཁོར་ལོ་ལ་དམིགས་ཏེ། ལྷའི་སྔགས་
དང༌། རྫས་ཀྱི་སྔགས་དང༌། ལས་སྒྲུབ་པའི་སྔགས་གསུམ་སྤེལ་ལ་ཡམ་ཤིང་ལྟ་བུའྀ་རྫས་གཅིག་དབུལ། རྫས་རེ་རྫོགས་པ་དང༌། མཆོད་པ་དང་བསྟོད་པ་དང༌། ལྷག་ཆད་བསྐང་བ་དང༌། གསོལ་བ་གདབ་པའི་བར་དུ་
བྱའོ། །དེ་ནས་ཐུགས་ཀྱི་འཁོར་ལོ་ལ།ྃ དེ་ནས་གསུང་གི་འཁོར་ལོ་ལ། དེ་ནས་སྐྱའི་འཁོར་ལོ་ལ། དེ་ནས་དམ་ཚིག་གི་འཁོར་ལོ་ལ་འབུལ་ཏེ། དེ་ཡང་ལྷ་ཚན་པ་ལྔར་བཅད་པའི་དབང་དུ་བྱས་ནས་འབྲིང་ཡིན་ལ། རྫས་རེེ་
རེའི་གཤམ་དུ་མཆོད་པ་དང་བསྟོད་པ་རེ་བྱེད་པ་ལ་དགོངས་ནས་རྒྱས་པའོ་གསུང༌། གཉིས་པ་འབྲིང་གི་འབྲིང་གི་དབང་དུ་བྱས་ནས་བསྲེག་རྫས་འབུལ་ན། འཁོར་ལོ་ལྔའི་ལྷ་རྣམས་ལ་འཁོར་ལོ་རེ་རེ་ལ་དམིགས་ནས་ལྷ་
34

আ
།དང༌། རྫས་དང༌། ལས་ཀྱིས་སྔགས་གསུམ་སྤེལ་ལ་དབུལ་རྫས་ཐམས་ཅད་རྫོགས་པ་དང༌། མཆོད་པ་དང་། བསྟོད་པ་དང༌། ལྷག་ཆད་སྦྱང་བ་དང༌། གསོལ་བ་གདབ་པའི་བར་དུ་རེ་རེ་
བྱའོ། །འབྲིང་གི་བསྡུས་པ་ནི། ཐུགས་ཀའི་ཡི་གེ་ཧཱུྃ་ལ་དམིགས་ལ་ལྷ་དང་རྫས་དང་ལས་ཀྱི་སྔགས་གསུམ་སྤེལ་ལ་དབུལ། དེ་ནས་མཆོད་བསྟོད་ལ་སོགས་པ་བྱའོ། །ཡང་བསྡུས་པ་ནི། འཁོར་ལོ་ལྔའི་ལྷ་ཐམས་ཅད་ལ་
བསྲེག་རྫས་དུས་གཅིག་ཏུ་འབུལ་བ་ཡིན་ཏེ། དེ་ལ་ཡང་གསུམ། ཏིལ་ལྟ་བུའི་བསྲེག་རྫས་གཅིག་ལ་དང་པོ་ལྷ་སྔགས། བར་དུ་རྫས་སྔགས། མཇུག་ཏུ་ལས་སྔགས་སྤེལ་ནས་ཕུལ་ལ་རྫས་རེ་རེ་རྫོགས་པ་དང་མཆོད་པ་དང་
བསྟོད་པ་དང་ལྷག་ཆད་སྦྱང་བ་དང༌། འདོད་པའི་དོན་ལ་གསོལ་བ་གདབ་པའི་བར་དུ་བྱ་བ་ནི་བསྡུས་པའི་རྒྱས་པའོ། །བསྲེག་རྫས་ཐམས་ཅད་སོ་སོར་རྫོགས་པར་ཕུལ་ལ། མཆོད་པ་དང་བསྟོད་པ་དང་ལྷག་ཆད་སྦྱང་བ་
དང༌། གསོལ་བ་གདབ་པའི་བར་དུ་བྱ་བ་ནི་བསྡུས་པའི་འབྲིང་ངོ༌། །བསྡུས་པའི་བསྡུས་པ་ནི། བཅོམ་ལྡན་འདས་ཀྱི་ཐུགས་ཀའི་རང་གི་ཆོས་ཀྱི་ཡི་གེ་ལ་ལྷ་རྣམས་ཚང་བར་དམིགས་ལ། སྔགས་ཀྱང་ཡི་གེ་བདུན་པ་ལ། སོ་
སོའི་སྔགས་ཤམ་བུར་བཏགས་ལ་རྫས་ཐམས་ཅད་ཀྱང་བསྲེས་ཏེ་བརྒྱ་རྩ་བརྒྱད་ལ་སོགས་པར་དབུལ་བར་བྱའོ། །མཆོད་པ་དང་བསྟོད་པ་དང་ལྷག་ཆད་སྦྱང་བ་དང༌། འདོད་པའི་དོན་ལ་གསོལ་བ་གདབ་པ་ནི་ལན་ཅིག་ཉིད་དེ་ཤིན་
35

སྦྱིན་སྲེག་ཆོས་སྐོར་
།